62020TJ0649_INF
A Törvényszék ítélete (ötödik tanács), 2023. július 5. –„Tiszta Légi Közlekedés” közös vállalkozás kontra NG
(T‑649/20., T‑721/20. és T‑767/20. sz. ügy)
„Választottbírósági kikötés – A kutatási és innovációs tevékenységekre vonatkozó hetedik keretprogram (FP7) – Támogatási megállapodások – Igazolás hiánya és a szerződés rendelkezéseinek való meg nem felelés a bejelentett kiadások egy része tekintetében – Az előleg visszafizetése – A Törvényszék hatásköre – Elfogadhatóság – Támogatható költségek – Bizonyítási teher – Késedelmi kamatok”
1.
Bírósági eljárás – A Törvényszék előtt választottbírósági kikötés alapján történő keresetindítás – A Törvényszék kizárólag az EUMSZ 272. cikkben és a választottbírósági kikötésben meghatározott hatásköre – A nemzeti hatásköri szabályok alkalmazása – Kizártság
(EUMSZ 256. cikk, (1) bekezdés, EUMSZ 272. és EUMSZ 274. cikk)
(lásd: 46–48. pont)
2.
Bírósági eljárás – A Törvényszék előtt választottbírósági kikötés alapján történő keresetindítás – A cégjegyzékből törölt társasággal szemben benyújtott kereset – E társaság jogképességének az alkalmazandó nemzeti jog alapján történő értékelése – E társaság passzív perbeli legitimációjának lehetetlensége – A választottbírósági kikötésnek az egyedüli tagra való átszállása – Megengedhetőség – A Törvényszéknek az EUMSZ 272. cikken alapuló kereset elbírálására vonatkozó hatásköre
(EUMSZ 256. cikk, (1) bekezdés, EUMSZ 272. és EUMSZ 274. cikk)
(lásd: 51., 56–61. pont)
3.
Bírósági eljárás – A Törvényszék előtt választottbírósági kikötés alapján történő keresetindítás – A cégjegyzékből törölt társasággal szemben benyújtott kereset – A választottbírósági kikötésnek az egyetlen tagra való átszállása – A Törvényszék hatásköre, hogy egy tagállam bíróságai előtti követelésérvényesítés céljából a végrehajtható okirat kibocsátása iránti kérelmet elbírálja – Bennfoglaltság – A Törvényszék azon hatásköre, hogy az egyetlen tagot az említett követelések megfizetésére kötelezze – Kizártság
(EUMSZ 272. cikk; 2018/1046 európai parlamenti és tanácsi rendelet, 103. cikk, (2) bekezdés)
(lásd: 65., 67–69. pont)
4.
Az Európai Unió költségvetése – Uniós pénzügyi támogatás – A kedvezményezett kötelezettsége a támogatás feltételeinek tiszteletben tartására – Kutatási, technológiai fejlesztési és demonstrációs cselekvési program keretében kötött szerződések – Kizárólag a ténylegesen felmerült kiadásokra vonatkozó finanszírozás – A feltüntetett költségek valóságának igazolása – Hiány – Nem elszámolható költségek
(EUMSZ 317. cikk)
(lásd: 87–90., 93–106., 109–118., 121., 122., 125–127., 130–136., 141–151. pont)
Rendelkező rész
1)
A Törvényszék a T‑649/20., T‑721/20. és T‑767/20. sz. ügyeket ítélethozatal céljából egyesíti.
2)
Az NG által képviselt Alpha Consulting Service megszűnése előtt köteles volt a „Wireless/Integrated strain monitoring and simulation system” elnevezésű projektre vonatkozó 271874. sz. támogatási szerződés keretében visszafizetni a Tiszta Légi Közlekedés Közös Vállalkozás számára 56111,31 euró 2019. május 26‑től a tartozás teljes kifizetéséig számított évi 3,5%‑os késedelmi kamattal növelt összegét.
3)
Az NG által képviselt Alpha Consulting Service megszűnése előtt köteles volt a „Flexible sensor co‑operation for structural health Diagnosis/prognosis” elnevezésű projektre vonatkozó 632506. sz. támogatási szerződés keretében a Tiszta Légi Közlekedés Közös Vállalkozás számára visszafizetni 141094,80 euró 2019. július 9‑től a tartozás teljes kifizetéséig számított évi 3,5%‑os késedelmi kamattal növelt összegét.
4)
Az NG által képviselt Alpha Consulting Service megszűnése előtt köteles volt a „FAST impact cross‑analysis methodology for Composite leading edge Structures” elnevezésű projektre vonatkozó 632420. sz. támogatási szerződés keretében a Tiszta Légi Közlekedés Közös Vállalkozás számára visszafizetni 168062,23 euró 2019. július 13‑tól a tartozás teljes kifizetéséig számított évi 3,5%‑os késedelmi kamattal növelt összegét.
5)
A Törvényszék elutasítja az NG‑t az érintett támogatási szerződésekből eredő adósságok megfizetésére kötelezés iránti kérelmet.
6)
NG és a Tiszta Légi Közlekedés Közös Vállalkozás maguk viselik saját költségeiket.